
dormi? Ai nevoie de odihnă şi nu mai vrei să fi deranjat? De ce 
lipseşti atât de mult din viața noastră? Şi dacă o faci, până când?!5 


La incertitudine şi îndoială, Biserica nu are să răspundă cu 
solide argumente biblice, aşa cum de fapt a şi făcut-o de două 
milenii subliniind că aparenta retragere a lui Dumnezeu din viata 
noastră are drept scop descoperirea de către noi înşine a lui Dumnezeu 
care este mereu cu noi, cum era cu profetul Ieremia cel uneori ezi- 
tant (cf. Ier 1,8). El este mereu aproape (cf. Fil 4,5-6). De asemenea 
se cuvine a sublinia că Dumnezeu nu se revelează niciodată pe de-a 
întregul, după cum observa şi Isaia: Cu adevărat tu ești Dumnezeu 
ascuns, Dumnezeul lui Israel cel izbăvitor (Is 45,15). Cu toate 
acestea lucrarea sa binefăcătoare în lume este incontestabilă, iar 
obiectul revelaţiei divine nu poate fi altul decât cel religios”. 


„In concluzie se cere din partea Bisericilor, ca unele care prin 
menirea lor profetică sunt chemate să vorbească insistent lumii 
despre iubirea divină şi să garanteze iubirea nerestrictivă din partea 
lui Dumnezeu a tuturor popoarelor, să insiste mai mult pe ideea că 
omul nu a încetat şi nu încetează, în pofida tuturor rătăcirilor ŞI a 
scăderilor sale, să fie înconjurat cu o consecventă grijă părintească 
de către Dumnezeu. 


Pr. Petre SEMEN 


'8 Jacque BRIEND, Dieu dans l 'Ecriture, Paris 1992, p. 105. 


| ° Beda RIGAUX/Pierre GRELOT, Révélation, în Vocabulaire de Théologie 
Biblique, publié sous la direction de Xavier, Leon Defour..., Paris 1988, col. 1117. 

TATĂL ŞI FIII SĂI 
ÎN EVANGHELIA DUPĂ SF. LUCA 


Parabola Fiului Risipitor (Lc 15,11-32) poate fi analizată şi 
interpretată în ansamblul întregului cap. 15, adică împreună cu 
parabola despre oaia pierdută (Lc 15,3-7) şi parabola despre drahma 
pierdută (Le 15,8-10), titlul în limba germană Der verlorene Sohn 
potrivindu-i-se în cazul acesta cel mai bine!. Toate trei parabolele 
au o singură temă comună, milostivirea divină, şi prin ele Isus îşi 
justifică propria sa conduită față de vameşii şi păcătoşii care-l 
înconjoară (vv. 1-2). În felul acesta Isus apare ca reprezentantul pe 
pământ al lui Dumnezeu cel milostiv?. Atitudinea lui Dumnezeu 
însuşi faţă de păcătoşii care se întorc se manifestă în special în 
bucuria persoanelor care regăsesc ceea ce era pierdut - oaia, 
drahma, fiul rătăcit - şi în felul în care tatăl îl primeşte pe fiul care 
se întoarce. | 

Milostivirea, însoţită de bucuria regăsirii-întoarcerii, este 
tema principală a parabolei, chiar dacă în simplitatea dezarmantă a 
relatării sale se împletesc şi alte teme cum ar fi libertatea şi respon- 
sabilitatea, înstrăinarea, rătăcirea şi întoarcerea, harul, frământarea 
conştiinţei, reconcilierea, parabola reconstituindu-se într-un text inepui- 
zabil spre care s-au îndreptat mari pictori (Albrecht Diirer, Beham, 
Rembrand, L. Bassano, von Honthorst), dramaturgi (Tudor Dramatists), 


! Deşi acest titlu evidențiază doar un aspect al parabolei, mai adecvat apare titlul: 
Parabola celor 2 fii, Cf. T.W. MANSON, The Sayings of Jesus as recorded in the 
Gospels according to St. Matthew and Si. Luke arranged with Introduction and 
Commentary, SCM, London 1971, 284; sau Parabola despre iubirea tatălui, Cf. J. 
JEREMIAS, The Parables of Jesus, New York 21972, 128; sau Parabola tatălui 
risipitor; Cf. M. DUMAIS, L'actualisation du Nouveau Testament. De la réflexion à la 


pratique, = Lectio Divina 107, Cerf, Paris 181, p. 69. Noi preferăm titlul Tatăl milostiv 


şi cei doi fii ai săi şi sperăm să motivăm această alegere pe parcursul expunerii. 
2 Cf. L. SABOURIN, L'Evangile de Luc. Introduction et commentaire, Roma 1987, 
275. uperi l 

coreografi (Balanchine), muzicieni (Animuccia, Prokofiev, Britten), 
literați (A. Gide, L'enfant prodigue) şi filosofi (Nitzsche, Jean- 
Luc Marion, Constantin Noica 


Chiar dacă unii exegețif consideră că fragmentul literar al 
cap. 15 s-ar înscrie Într-o unitate logică mai extinsă, ansamblul cap. 15 
este de fapt detaşat de ceea ce precede printr-o introducere care îi 
este proprie (15,1-2) şi este separat de ceea ce urmează printr-o 
tranziție bine evidenţiată (16,1). Mult mai importantă este legătura 
strânsă care leagă cele trei parabole în interiorul capitolului. Toate 
trei vor să răspundă contestării din partea fariseilor şi a cărturarilor 
a atitudinii lui Isus față de vameşi şi păcătoşi: 

Lc 15,1-2: Toţi vameşii şi păcătoşii se apropiau de el 
ca să-l asculte. Fariseii şi cărturarii, însă, murmurau 
spunând. Acesta îi primeşte pe păcătoşi şi mănâncă cu ei. 
Mai exact, Isus reacționează la murmurul fariseilor şi al cărtu- 

rarilor”. În felul acesta parabolele se apropie de genul controverselor şi 


3 Cf. J. A. FITZMYER, The Gospel according to Luke X - XXIV. A new Translation 
with introduction and commentary - The Anchor Bible 28 A, Doubleday and Company, 
New York 1986, 1083-1084. Autorul indică pentru o bibliografie la acea dată în W.S. 
KISSINGER, 7he Parables of Jesus: A History of Interpretation and Bibliography, = 
ATLA Bibliography Series 4, Metuchen, New York 1979, 351-370. În lista 
bibliografică alcătuită: de F. Van SEGBROECK, The Gospel of Luke. A cumulative 
Bibliography 1973-1988, = Bibliotheca ephemeridum theologicarum lavaniensium 
(=BETL) 88, Peeters-University Press, Leuven 1989, parabola Fiului Risipitor apare pe 
locul 3 cu 49 de titluri, la fel ca Le 10,25-37 (samariteanul milostiv) şi după Lc 4,16-30 
(Isus la Nazaret) cu 61 titluri şi Le 1,46-55 (Magnificat) cu 53 de titluri. 

* Cf. Spre exemplu R. MEYNET, L'Evangile selon Saint Luc. Analyse rhétorique, 
Paris 1988, vol. I, pp. 154-163; vol. II, pp. 161-170, care consideră pericopa literară Le 
15,1 -17,10 ca fiind unitară sub aspect tematic, ocupându-se de dreptatea adevărată. 


” Luca foloseşte aici verbul S10yoYyYv&w pe care-l mai foloseşte pentru a indica o 
reacție asemănătoare provocată de chemarea vameşului Levi în Lc 5,30 şi participarea la 
ospăţul oferit de acesta la care au participat şi păcătoşii şi va mai apare odată în 19,7 cu 
ocazia participării lui Isus la masă la Zaheu. În aceste situaţii Isus reacţionează prin 
afirmaţii foarte apropiate cu privire la sensul misiunii sale: Le 5,31-32: Dar Isus, 
răspunzându-le, a zis: Nu cei sănătoşi au nevoie de medic, ci bolnavii; nu am venit să-i 
chem la convertire pe cei drepți, dar pe cei păcătoşi. Lc 19,10: Pentru că Fiul Omului a 
venit să caute şi să mântuască ceea ce era pierdut. 

sunt complementare între ele, constituid un răspuns în triptih”. 
Verbul &r6Aivui = a pierde, revine de 8 ori şi descrie pe de o 
parte situaţia identică a oii (15,4), a drahmei (15,8) şi a fiului cel 
mai mic (15,17). În ultimul caz, fiul î însuşi, în situația cea mai crudă 
a rătăcirii sale foloseşte acest verb cu sensul atât de a pierde cât şi 
de a pieri pentru a reda situația tristă a sortii sale: 


Le 15,17: Atunci, veninduşi în fire, a spus: Câţi zileri 
ai tatălui meu au pâine din belşug, iar eu mor aici de foame. 


Pe de altă parte acelaşi verb revine încă de 4 ori în exclamaţia 
de bucurie a păstorului, a femeii care pierduse drahma şi a tatălui: 

Le 15,6: şi, venind acasă, îi cheamă pe prieteni şi 
vecini spunându-le: Bucuraţi-vă împreună cu mine pentru că 
mi-am găsit oaia pierdută! = &NOÂWAGG. 

Le 15,9: lar când o găseşte, îşi cheamă prietenele şi 
vecinele spunându-le: Bucuraţi-vă împreună cu mine pentru 
că am găsit drahma pierdută! = ATOAEOO. 

Lc 15,23-24: Aduceți vițelul cel îngrăşat şi tăiați-l: să 
mâncăm şi să ne bucurăm, căci acest fiu al meu era mort şi 
a revenit la viaţă, era pierdut şi a fost găsit. Şi au început să 
sărbătorească”. = TAG. 


Le 15,32: Dar trebuia să sărbătorim şi să ne bucurăm 
pentru că acest frate al tău era mort şi a revenit la viaţă, era 
pierdut şi a fost găsit! = ATÂWAGG. 

În afară de această afinitate literară care uneşte cele trei 
parabole în aceeaşi justificare a atitudinii lui Isus, care îi primeşte 
cu bunăvoință pe păcătoşi, trebuie să remarcăm că primele 2 
parabole prezintă aceeaşi schemă narativă: a pierde - a căuta - a 
regăsi şi se termină cu declarația identică referitoare la bucuria provo- 
cată de întoarcerea păcătoşilor. În parabola a treia lucrurile se prezintă 
un pic diferit întrucât realitatea pierdută nu mai este un obiect sau 


6 Analiza literară a cap. 15 este tributară în mare parte lui M. GOURGUES, Les 
paraboles de Luc. D'amont en val, Paris 1997, 136-139 şi J. A. FITZMYER, o.c., 1071- 
1086. 


k = 

un animal ci o persoană care îşi revine în sine, deşi putem observa o 
schemă identică până la un punct: a pierde (15,11-16); a reveni 
(15,17-20a); a regăsi (15,20b-24). 


Însă în locul declaraţiei de bucurie pentru întoarcerea păcăto- 
şilor ca în vv. 7 şi 10, avem în cea de a treia parabolă o desfăşurare 
în acord cu introducerea generală din vv.1-2. În scenă nu sunt 
introduşi numai vameşii şi păcătoşii pe care-i primeşte Isus, ci şi o 
elită religioasă care murmură. La această introducere este ecou 
ultima parte a parabolei făcând să intervină fiul mai mare. Drept 
urmare unii autori văd în parabolă o structură de ansamblu care se 
desfăşoară după o schemă în trei timpi: degradarea (15,11-16); 
reintegrarea (15,17-24) şi contestarea (15,25-32)'. 


Ținând cont şi de personajele care sunt reprezentate în scenă, 
ni se pare mai potrivită structura identificată de M. Gourgues* pe 
care o reproducem în continuare. După introducere (15,11-12), în 
care sunt menţionate toate personajele, avem o scenă în care fiul 
mai mic este prezenat în prim plan, mai întâi singur (15,13-20a) şi 
apoi cu Tatăl (20b-24). Apoi îl găsim în prim plan pe fiul mai mare, 
mai întâi singur (15,25-28a), apoi cu tatăl (28b-32). 

Introducere: Tatăl şi cei 2 fii: Lc 15, 11-12: Apoi le-a spus: 

Un om avea doi fii. Cel mai tânăr dintre ei i-a spus tatălui: 

Tată, dă-mi partea de avere ce mi se cuvine. lar el le-a 

imărțit averea. 


A. Fiul mai mic A’. Fiul mai mare 


1. Situaţia 


v. 13: Şi nu după multe zile fiul v.25: Însă fiul lui mai mare era 
cel mai tânăr şi-a adunat toate la câmp. Când a venit şi s-a 
şi a plecat de acasă într-o ţară 


7 O listă a exegeților care întrevăd această schemă literară poate fi găsită în M. 
GOURGUES, o.c., p. 139, nota 3. 
* Ibidem, 139-142. 


_indepărtată. Acolo şi-a risipit 


averea într-o viață de desfrâu. 


v. 14: După ce a cheltuit toate, a 
venit o mare foamete în țara aceea, 
iar el a început să ducă lipsă. 


v. 15: Atunci s-a dus şi s-a aciuat 
la unul dintre cetăţenii acelei ţări 
care l-a trimis la câmp să pă- 
zească porcii. 

v. 16: Şi ar fi dorit să se sature 
cu roşcove, pe care le mâncau 
porcii, dar nimeni nu-i dădea. 

apropiat de casă, a auzit cân- 
tece şi jocuri. | 

v. 26: Atunci a chemat pe unul 
dintre servitori şi l-a întrebat ce 
este aceasta. 


2. Conştientizarea 


v. 17: Atunci, venindu-şi în fire, 
a spus: Câţi zileri ai tatălui meu 
au pâine din belşug, iar eu mor 
aici de foame! 


v. 18: Mă voi ridica, mă voi 
duce la tatăl meu şi-i voi spune: 
Tată, am păcătuit impotriva ce- 
rului şi înaintea ta; 

v. 19: nu mai sunt vrednic să fiu 
numit fiul tău. la-mă ca pe un 
zilier al tău. 


v. 27: El i-a spus: Fratele tău a 
venit, iar tatăl tău, pentru că l-a 
recăpătat sănătos, a tăiat viţelul 
cel îngrăşat. 


3. Reacția 


v. 20a: Într-adevăr s-a ridicat şi 
a mers la tatăl său. 


v. 28a: Dar el s-a miniat şi nu 
voia să intre. 

B. Tatăl şi fiul cel mic 


B’. Tatăl şi fiul mai mare 


1. Iniţiativa Tatălui 


v. 20b: Pe când era încă departe, ta- 
tăl l-a văzut, i s-a făcut milă şi, aler- 
gând, l-a îmbrățişat şi l-a sărutat. 


v. 28b: Însă tatăl său a ieşit şi-l 
ruga stăruitor. 


2. Atitudinea fiului 


v. 21: Atunci fiul i-a spus: Tată, 
am păcătuit împotriva cerului şi 
înaintea ta; nu mai sunt vrednic 
să fiu numit fiul tău. 


v. 29: El i-a răspuns tatălui său: 
Iată, de atâția ani te slujesc şi 
niciodată nu am călcat porunca 
ta. Dar mie nu mi-ai dat 
niciodată măcar un ied ca să mă 
distrez cu prietenii mei. 


v. 30: Însă când a venit acest fiu 
al tău care şi-a mâncat averea 
cu desfrânatele, ai tăiat pentru 
el vițelul cel îngrăşat. 


3. Reacţia Tatălui 


v. 22: Însă tatăl a spus către 
servitorii săi: Aduceţi repede 
haina cea mai bună şi îmbrăca- 
ţi-l! Daţi-i un inel în deget şi 
încălțăminte în picioare. 

v. 23: Aduceţi vițelul cel îngră- 
şat şi tăiaţi-l: să mâncăm şi să 
ne bucurăm, 

v. 24: căci acest fiu al meu era 
mort şi a revenit la viață, era 
pierdut şi a fost găsit. Și au 
început să sărbătorească. 


v. 31: Atunci el i-a spus: Fiule, 
tu eşti cu mine totdeauna şi 
toate ale mele sunt ale tale. 


v. 32: Dar trebuia să sărbătorim 
şi să ne bucurăm pentru că acest 
frate al tău era mort şi a revenit 
la viaţă, era pierdut şi a fost 
regăsit! 

Din structura de mai sus” - amândouă se termină prin 
exprimarea bucuriei tatălui şi prin justificarea atitudinii sale (vv. 24 
şi 32). apare clar că scena centrală din vv. 20b-24, care descrie 
primirea făcută de tatăl fiului rătăcit care se întoarce. Toate celelalte 
sunt orientate spre această scenă sau fac referință la ea: în scena A 
(15,13 - 20a) fiul cel mai mic, la capătul aventurilor sale se pregă- 
teşte să se întoarcă la tatăl şi-şi formulează deja discursul pe care-l 
va rosti la întâlnirea cu tatăl; scena A” (15,25 - 28a) este un fel de 
ecou sau de reportaj al primirii fiului mai mic de către tatăl în rela- 
tarea slugii în fața fratelui mai mare şi tot despre acest eveniment 
relatează şi ultima scenă care redă întâlnirea tatălui cu fiul cel mai 
mare (B” = 15,29 - 32). 


Nu sunt probleme de critică textuală. Apar numai două variante 
mai importante: în v. 16 pe lângă varianta propusă de textul critic al 
lui K. Aland, The Greek New Testament p. 2771: xopreoBEvai ÈK 
(ca să se sature cu), unele manuscrise au varianta: YEuLOOL TV 
kotÀíav &UTOD (ca să-şi umple burta); în v. 21 unele manuscrise 
preiau din vv. 18-19 formula întreagă de mărturisire a fiului mai 
mic: noinodv pe wc Eva TOv u1oQiwv oov. Însă nici una dintre 
aceste variaţii nu modifică interpretarea parabolei. 

Putem deja să remarcăm că de la un capăt la altul al 
parabolei, figura care domină este cea a tatălui, care devine punctul 
de referinţă în funcţie de care se definesc mai întâi îndepărtarea 
fiului mai mic, apoi revenirea în sine sau conştientizarea situaţiei şi, 


” Această împărțire este susținută în text şi la nivel literar şi la nivel tematic. Spre 
exemplu, între secțiile A (15,13-20a) şi A” (15,25-28a) găsim următoarele corespondențe: 

- amândouă fragmentele încep în acelaşi fel: 6 vewrepog dog (v.13a); Ó VLOG O 
npeoßútepoç (v. 25a); 

- amândouă prezintă în final atitudinea constantă a protagoniştilor: unul se hotărăşte 
să se întoarcă (v. 20a) celălalt se încăpățânează să nu vină (v. 28a). La modul general 
cele două fragmente descriu două drumuri diferite. 

Între secţiile B (20b-24) şi B’ (28b-32), găsim alte corespondențe: 

- amândouă încep în acelaşi fel descriind iniţiativa tatălui: 6 natńp GuTov ... 
(vv. 20b şi 28b); 

- îndată este descrisă atitudinea contrastantă a celor doi fii: cel mai tânăr îşi mărturi- 
seşte păcatul (v. 21); cel mai mare protestează în “dreptatea” lui (vv. 29-30); 

în sfârşit, hotărârea lui de a se întoarce. Apoi conduita tatălui şi 
motivarea ei devine obiectul comentariului slugii, al contestării din 
partea fiului mai mare (15,29-30) şi este justificată în final de tatăl 
însuşi (15,31-32). 


Sensul general al parabolei reiese cu claritate chiar din text. 
Tema este clară: milostivirea lui Dumnezeu al cărui mesager şi 
instrument este Isus. Parabola nu este o alegorie, ci o istorie scoasă 
din viaţă!O. Astfel, Tatăl din parabolă nu este Dumnezeu, ci un tată 
pământesc, dar unele expresii folosite sunt menite să reveleze faptul 
că, în dragostea lui, el este o icoană a lui Dumnezeu. Toată acţiunea 
întregului este concentrată asupra tatălui a cărui bucurie pentru 
întoarcerea fiului rătăcit şi profunzimea iubirii sale paterne, repre- 
zintă o enigmă pentru slujitori şi pentru fiul mai mare. 


Fiul mai tânăr cere partea ce i se cuvine (v. 12), adică, după 
Deut 21,7 o treime din averea tatălui. El este aici principiul revoltei 
şi al revoluției. Revolta constă tocmai în faptul că cineva revendică 
pentru sine, ia o parte pentru sine, o smulge întregului şi o stăpâ- 
neşte după propria voință. Afirmația unilaterală a voinţei proprii 
este principiul revoltei. Termenul folosit în greacă pentru avere este 
oùoíg, termen care, împreună cu Vno01001G, au fost folosiți pentru 
a explica semnificația teologică a persoanei: pe de o parte persoana 
e ceva absolut unic şi irepetabil, pe de altă parte, e ceva obiectiv în 
natura sa umană, comună întregului gen uman!!. 


Păcatul fiului mal tânăr este acela că n-a ajuns să ştie că 
averea (0voi0a) Tatălui!” e aceeaşi cu averea (odoia) Fiului. Nu ştie 


9 Cf. J. JEREMIAS, o.c., 128-132. Se poate consulta şi traducerea românească, în 
Cartea fiului risipitor. 6 lecturi pentru omul contemporan, Ediţie îngrijită de dic. I. |. ICĂ jr., 
Sibiu 1998, 27 - 31. 

1 Cf. M. I. RUPNIK, Parabola Tatălui milostiv, traducere de Maria Cornelia 
OROS după M. I. RUPNIK, Gli si gettò al collo. Lectio divina sulla parabola del padre 
misericordioso, Roma 1997, apărută în Cartea Fiului Risipitor. 6 lecturi pentru omul 
contemporan, Ediție îngrijită de Diac. I. I. ICĂ jr., Sibiu 1997, 58. 

!'? Termenul oùoía este tradus în latină cu substantia care apare pentru a transpune 
și grecescul tòv fiov, dar nu putem pretinde că în Noul Testament s-ar afla raportul 
aristotelic între Ov şi ovoia. Dar odoia admite mai întâi şi o accepţie prefilosofică ce 
împărtăşeşte cu turnura sa propriu-zis filosofică fiind indiciul disponibilităţii prezente: 

că toate ale mele sunt ale tale (15,31), de aceea cere de la Tatăl său 
partea cuvenită din avere. aul separație, fragmentare, ce are loc 
înăuntrul lui este păcatul, răul'?. Acest tânăr cere nu numai dreptul 
de posesiune ci şi dreptul de a dispune de ea. El doreşte o reglemen- 
tare legală pentru că îşi propune să ducă o viață independentă. 
Adunând toate (v. 13), adică transformând proprietatea în bani 
lichizi, s-a dus într-o țară îndepărtată şi acolo şi-a risipit averea 
trăind în desfrânări. Averile adunate pe baza unui principiu autoafir- 
mativ se împrăştie. În păcatul lui Adam, omul în loc să rămână 
îndreptat către Creatorul său, se îndreaptă către pom, adică spre un 
obiect şi aşteaptă de la el să devină ca Dumnezeu. Acum la înce- 
putul acestei parabole, e propusă aceeaşi imagine. Fiul rupe armonia 
relaţională, se orientează către averi, încrezându-se în ele, punând 
în ele toate speranțele de a trăi această magică aşteptare a faptului 
de a fi stăpân'*. Termenul grec pentru desfrânare trimite la un 
comportament corupt, la ceva pervers. Desfrânatul este un libertin 
care îşi permite să trăiască împotriva cursului stabilit al creației. E 
şi mai explicit astfel faptul că îndepărtarea de tatăl şi autoafirmarea 
în lucruri este pentru om o ieşire din adevărul creaţiei însăşi 

Situaţia tânărului se răstoarnă. A cheltuit, s-a făcut foamete şi a 
început să ducă lipsă (v. 14). A plecat de acasă pentru că i se părea 
casa paternă ca fiind prea strâmtă, ca o limitare a libertății sale, iar 
pe tatăl îl percepea ca pe un stăpân şi voia să fie stăpânul bunurilor 
sale. Dar Stăpânul sfârşeşte prin a risipi toate trăind &owTwc. Şi 


odoia indică ceea ce, aici şi acum, rămâne pentru a fi util la..., desemnând pe scurt 
bunurile disponibile. Această trăsătură comună celor două accepții ale termenului 
ovoia ţine de disponibilitatea unei “posesiuni” (=Besitz), care asigură astfel o “putinţă” 
(Vermögen). Cf. J. L. MARION, Filosofia unei parabole: fiii şi tatăl sau destinul fiinţei 
între avere şi dar, fragment din eseul La croisée de l’Être din volumul J. L. MARION, 
Theologiques. Dieu sans L'Etre. Hors-Texte, Paris 1982, 140 - 146, traducere de I. I. ICĂ jr., 
în Cartea fiului risipitor. 6 lecturi pentru omul contemporan, Sibiu 1997, 113 - 114. 

3 Cf. V. GONDIKAKIS, 'H Ilapafoih rod &oðtov 'Ex6ooeg Aó oç 
"Ava 1990, traducerea din neogrecească de diac. I. I. ICĂ jr. şi publicată în Cartea 
fiului risipitor. 6 lecturi pentru omul contemporan, Sibiu 1997, 33. 

4 M. I. RUPNIK, o.c., 61. 


15 Ibidem, 61-62. 

ajunge să meargă şi să fie rob la un stăpân, într-o țară străină, 
departe de tatăl său. Trebuie să fi ajuns la treapta cea mai de jos 
a degradării umane, silit să fie în contact cu animale necurate 
(Lev 11,7; Deut 14,8) şi neputând să-şi practice cu regularitate 
religia , nu primea nici măcar mâncarea porcilor (vv. 15-16). 


Lipsit de bani, păzitor de porci şi flămând, fiul cel mai mic 
îşi vine în sine (v. 18) şi se hotărăşte să se întoarcă la tatăl!”. Sfântul 
Luca nu insistă asupra calităţii şi profunzimii actului interior de 
convertire. Cu sobrietate evanghelistul ne spune că sculându-se a 
venit la tatăl său (v. 20a). Această sobrietate contrastează cu deta- 
liile luxuriante cu care va descrie iniţiativa tatălui (v. 20b) şi pri- 
mirea pe care i-o face fiului rătăcitor (vv. 22-24). Chiar mai înainte 
ca fiul să aibă timp să deschidă gura şi să ceară iertare, înainte de a 
fi verificat autenticitatea motivelor revenirii, tatăl recurge la gesturi 
de amabilitate'$, de ataşament a căzut pe grumazul lui şi l-a săru- 
tat? (y. 20) - gesturi prin care creştinii din Efes îşi exprimă marele 
lor ataşament față de Paul (Fap 20,37) şi de reconciliere. Este 
interesantă apropierea la nivel literar între expresiile de aici: pe 
când el era încă departe, tatăl său l-a văzut şi i s-a făcut milă 
(= čev &ur6v kæ éondayyvíoðn). Este aceeaşi atitudine cu a 
samariteanului în faţa omului bătut de tâlhari. Literal trebuie tradus 
cu a fost mişcat, tulburat în măruntaiele sale şi acest fapt este 
caracteristic lui Dumnezeu (Lc 1,78) din imnul Benedictus: datorită 
inimii îndurătoare a Dumnezeului nostru cu care ne-a cercetat pe 


"6 Cf, J. JEREMIAS, o.c., p. 28. 

T, JEREMIAS, o.c., 28 = subliniază exprimarea fiului care ar fi dorit să fie primit 
ca unul dintre slujitorii(zilerii) tatălui său. După reglementarea legală, el nu mai putea 
avea nici un fel de pretenție, nici chiar la hrană şi îmbrăcăminte, pe care trebuia să şi le 
câştige prin muncă. 

*% Acelaşi autor notează că verbul 5papucv (=alergând) exprimă un comportament 
extrem de neobişnuit şi lipsit de demnitate pentru un bătrân oriental, oricât ar fi de 
grăbit (cf. o.c., 28). 

2 Sărutul este la fel ca în 2 Sam 14,33, un semn al iertării (David îl iartă pe 
Absalom). 

noi ca un soare ce răsare din înălțime”. Lc 15,22-23: Însă tatăl a 
spus către servitorii săi: Aduceţi repede haina cea mai bună şi 
îmbrăcaţi-l! Daţi-i un inel în deget şi încălțăminte în picioare. 
Aduceţi vițelul cel îngrăşat şi tăiaţi-l: să mâncăm şi să ne bucurăm. 

Tatăl nu îl tratează pe cel întors ca pe un argat, ci ca pe un 
oaspete cinstit. Dă trei porunci care pot fi comparate cu Gen 41,42, 
când Faraonul îl face pe Iosif marele Vizir. Îi dă o haină cere- 
monială, în Orient semnul unei mare distincţii?!. Apoi îi dăruieşte 
un inel, probabil cu sigiliu, ceea ce înseamnă conferirea autorităţii 
(cf. Mt 6,15) iar încălțămintea este un lux, fiind purtată doar de 
oameni liberi”. 


Întreaga mântuire constă în a-l îmbrăca pe om ca fiu. Inelul 
îi transferă fiului întors toate puterile, este adevăratul inel al fidelită- 
tii. Viţelul cel gras şi sărbătoarea care se pregăteşte sunt o imagine 
explicită a banchetului care va marca epoca mesianică (Is 25,6). 
Acum fiul, îmbrăcat de tatăl, la masa pregătită de acesta, exprimă 
întregul său adevăr, acela de a fi fiu (cf. Is 61,10)%. Maturizarea 
religioasă este maturizarea raportului fiu-tată, integrând tot mai mult 
ascultarea, slujirea şi respectul într-o iubire filială, care se cufundă 
în libertatea pe care doar iubirea Tatălui o poate da”. 


v v x : <2 Z {w e A 
Fără a recurge la o exegeză alegorizantă” putem să găsim în 
parabolă o învățătură clară despre păcat şi natura sa. Apare un contrast 


“ Cf. M. GOURGUES, o.c., 151-152. O altă paralelă poate fi stabilită cu parabola 
Samariteanului milostiv. Şi acesta şi tatăl acționează printr-o serie de 7 acţiuni, repre- 
zentând într-un fel plinătatea şi desăvârşirea demersului: Le 10,33-35: Dar un samari- 
tean care călătorea a venit lângă el şi, văzându-l, i s-a făcut milă. Apropiindu-se, i-a 
legat rănile turnând untdelemn şi vin. Apoi urcându-l pe animalul său de povară şi 
ducându-l ia un han, i-a purtat de grijă. În ziua următoare a scos doi dinari, i-a dat 
hangiului şi i-a spus: “Îngrijeşte-te de el şi ceea ce vei mai cheltui, îți voi da când mă 
voi întoarce”. 

EOFT, JEREMIAS, o.c., 29. Autorul consideră înveşmântarea cu o haină nouă 
drept un semn al noii ere mesianice. 

“ Ibidem. 

” Cf. M. I. RUPNIK, o.c., 84-85. 

“* Ibidem, 86. 

“ Paragraful în curs este o prelucrare din L. SABOURIN, o.c., 278-279. 

evident între două noțiuni de păcat şi două noţiuni de dreptate. Fără 
a se identifica neapărat cu fariseii care murmură împotriva compor- 
tării lui Isus, fiul mai mare are un concept de dreptate foarte aproape 
de al acestora, fundamentat pe ideea de retribuţie (cf. v. 29). El se 
preocupă mai mult de salvarea ordinii exterioare, decât de asigura- 
rea existenţei relațiilor personale. Face parte cu siguranţă din fami- 
lie, dar are mai degrabă suflet de mercenar, nu de frate şi nici de 
fiu. Pentru el păcatul este violarea unei structuri exterioare, neascul- 
tarea față de un precept, o încălcare manifestată vizibil. 


Radicalizarea atitudinii negative a fiului mai mare se dovedeşte 
într-o autoizolare tot mai explicită (vv. 25-28). Este sărbătoare în 
casă, mâncăruri alese, muzică... el e aproape de casă, dar nu vrea să 
intre. Fratele său s-a întors şi tatăl îl sărbătoreşte, dar el consideră alte 
lucruri mai importante decât întoarcerea fratelui său rătăcit. Nu are 
posibilitatea de a vedea binele acestuia şi de a-l gusta. Fratele mai mic 
se întoarce înfometat şi deziluzionat, dar acum e sănătos, viu, adică 
mântuit pentru că şi-a abandonat fixațiile, intenţiile şi l-a recunoscut 
pe tatăl, adică s-a recunoscut pe sine ca fiu. Din pierdut &oGTwG, 
adică pervers, a devenit mântuit. Fiul mai mare, care este un om al mun- 
cii, supus regulilor, oboselii cotidiene, se dovedeşte şi el acum a fi un 
om pierdut, adică un dezordonat, pentru că în faţa sărbătorii tatălui care 
şi-a primit înapoi fiul, nu vrea să intre, nu vrea să ia parte la o bucurie 
care ar trebi să fie și a sa, pentru că şi-a primit înapoi fratele sănătos”. 

Sfârşitul acestei parabole este marcat de o creştere a drama- 
tismului. Casa se umple de bucurie pentru fiul mai tânăr, libertinul 
care s-a distrus pe sine în proiectul său de autorealizare, dar fratele 
care părea pe deplin realizat rămâne în afara casei. Tatăl nu are nici 
un fiu adevărat. Unul dintre ei a plecat, altul a trăit în casă ca un 
rob, străin de sentimentele tatălui. Fiul mai mic devine rob pentru 
că s-a revoltat împotriva tatălui, identificându-l cu un stăpân, 
celălalt s-a considerat pe sine ca atare, slugă credincioasă, fără a trăi 
după rânduiala mântuirii, adică în relaţia tată-fiu-fraţi. Întoarcerea 
fiului rătăcit demască adevărul celui mai mare. 


2 Cf. M. I. RUPNIK, o.c., 88-90. 

După Înţ 2,24, din invidie a intrat moartea în lume. Fiul mai 
mare nu intră la sărbătoare tot din cauza unui amestec de gelozie, 
invidie, judecarea celuilalt. Este încăpățânat în mentalitatea sa, în 
modul său de a vedea şi judeca lucrurile”. El este un fel de 
credincios ateu. Pare un om religios, dar de fapt nu crede, nu are o 
atitudine de recunoaştere a celuilalt. Nu iese din schemele mentale 
proprii. Îşi face datoria, munceşte, însă nu ştie să trăiască. Rob al 
propriilor reguli, chiar şi sacro-sancte, pierde legătura cu viaţa 
normală demonstrând o conştiinţă de slugă (vv. 29-30). 


În fond, are aceeaşi identitate cu fiul rătăcit. Chiar dacă într-un 
mod camuflat, moralist şi raționalist, este un încăpățânat care-şi urmează 
voia sa. E un om închis în lumea sa, cu pretenții, cu dorințe reprimate şi cu 
o mentalitate mercantilă, în afara iubirii totale a tatălui care nu-i dă un ied, 
pentru că toate ale sale sunt ale fiului, dar acesta nu a înţeles că are un tată. 


Regăsindu-şi tatăl, fiul mai tânăr redescoperă lucrurile care-l 
făceau cu adevărat fiu şi-i dădeau puterea de fiu. El stă în casă 
pentru că, venind de la nimicul lucrurilor pe care le-a pierdut a 
ajuns la chipul tatălui în a cărui îmbrăţişare a regăsit totul. Fiul mai 
mare insistă încă asupra lucrurilor, are încă o logică reificată?. 


În sinteză, păcatul atinge în mod tragic realitatea omului întrucât 
distorsionează imaginea lui Dumnezeu ca tată. Drumul dificil de 
descoperire în întreaga viață a dimensiunii de fiu, poate fi parcurs numai 
în lumina adevărului lui Dumnezeu ca Tată, aşa cum Isus, adevăratul Fiu 
al lui Dumnezeu, cel necreat, născut din Dumnezeu însuşi, vine în lume 
ca om, ca să trăiască ca fiu. În el se deschide pentru oameni calea înfierii. 


Pr. Alois BULAI 


* Ibidem. Constantin Noica interpretează această prabolă tocmai în cheia 


antinomică: cunoaştere-asceză. Cf. Cartea Fiului risipitor. 6 lecturi pentru omul 
contemporan, Sibiu 1997, 121-126. 


% Cf. M. I. RUPNIK, o.c., 91-95. 


